Sharjah (emirat)

**Sharjah** (‎) jeste jedan od sedam emirata Ujedinjenih Arapskih Emirata. 
Nalazi se na obali Perzijskog zaliva dok svojim eksklavama izlazi i na obale Omanskog zaliva. S površinom od 2.590 &nbsp;km2 treći je emirat po površini. Prema procjenama iz 2019. godine u njemu je živjelo 2.374.132 stanovnika i po ovom kriteriju je također treći emirat u državi.
Glavni i najveći grad je Sharjah po kojem je emirat i nazvan. 
Prema društvenom uređenju emirat je ustavna monarhija.

## Historija 
Arheološka nalazišta na području emirata ukazuju na to da su ljudi naseljavali ovu teritoriju još u davna vremena. Značajna nalazišta alata i oruđa od kamena, bakra i željeza nalaze se u Al Dhaidu, Al Thuqeibah, Mileihi, Tell Abraqu, Muwailah, Al Madam i Jebel Fayi. Arheološki nalazi u području Mleiha ukazuju na ljudsko prebivalište u skladu sa teorijom o širenju čovječanstva iz prvobitne postojbine u Africi u pusjedna područja o čemu svjedoče arheološki nalazi izloženi u Arheološkom centru Mleiha.

Historijski gledano, emirat je bio jedan od najbogatijih područja u regiji.

Oko 1727. godine klan Al Kasimi preuzeo je kontrolu nad ovim područjem i proglasio neovisnost područja. Prvi u dugom nizu pomorskih sukoba između pomorskih snaga Al Kasimija i Britanca dogodila se 1797. godine. Uslijedilo je razdoblje velike nestabilnosti duž obale, s nizom akcija između britanskih i plemenskih pomorskih snaga, uz različite promjene vodstva i odanosti između vladara Ras Al Khaimaha, Ajmana i Sharjahe, a šeik sultan bin Saqr Al Qasimi je 1823. polagao suverenitet nad svim lukama Joasmee a što su priznavali i Britanci.

8. januara 1820., šeik sultan bin Saqr Al Kasimi potpisao je s Britanijom Opći pomorski ugovor, prihvatajući status protektorata kako bi se mogao oduprijeti osmanliskoj dominaciji. Nakon isteka daljnjeg, desetogodišnjeg ugovora 1843. godine, 4. maja 1853. Sharjah je zajedno s drugim takvim područjima na tadašnjoj teritoriji poznatoj kao *Arapska obala* potpisao Trajni mirovni ugovor, koji je i potaknuo kolektivno ime Ugovorene Države kako su se nazivali priobalni emirati.

2. decembra 1971. šeik Halid bin Mohammed Al Kasimi pridružio je emirat Ujedinjenim Arapskim Emiratima. Međutim, 24. januara 1972. godine bivši vladar šeik Saqr izveo je državni udar. Nakon što je prethodno svrgnuo Saqra, šeik Halid je naredio rušenje tvrđave Sharjah (Al Hisn Sharjah). Saqr je preuzeo Halidovu palaču, držeći šeika unutra, a u nastalim sukobima ubijen je šeik Halid. Saqr je uhapšen, a na vlast je došao Halidov brat, sultan bin Muhammad Al-Qasimi, autor i historičar.

## Geografija 
Sharjah je treći najveći emirat u Ujedinjenim Arapskim Emiratima i jedini je koji ima teritoriju koja izlazi na obale i Perzijskog i Omanskog zaliva. Emirat pokriva 2.590 &nbsp;km2 što je ekvivalent 3,3% ukupne površine UAE, bez ostrva. Glavni grad emirata se nalazi oko 170&nbsp;km od glavnog grada UAE-a Abu Dabija.

Obuhvata istoimeni glavni grad te ostale manje gradove i enklave. Grad Sharjah, koji se nalazi na obali Perzijskog zaliva, ima 519.000 stanovnika (procjena iz 2003.). Grad Sharjah graniči sa Dubaijem na jugu i Ajmânom na sjeveru te ta tri grad tvore metropolitansko područje.

## Obrazovanje 
U emiratu djeluje nekoliko visokoškolskih ustanova a to su:

* Univerzitet Sharjah - najveći univerzitet u emiratu, akreditovan je od strane Ministarstva za visoko obrazovanje i naučna istraživanja UAE,
* Američki univerzitet u Sharjahu (AUS) - osnovan 1997. godine, akreditovan je od strane UAE-ove komisije za akademsku akreditaciju Ministarstva za visoko obrazovanje i naučna istraživanja, kao i američke Komisije za visoko obrazovanje, koledže i škole američkih srednjih država,
* Univerzitet Troy - odjeljenje u Sharjahu
* Skyline College Sharjah
* Visoki koledž tehnologije
* Škola biznisa i finansija
Univerzitetski grad Sharjah je obrazovni distrikt istočno od grada Sharjaha koji obuhvata AUS, Univerzitet Sharjah i Visoki koledž tehnologije. Područje obuhvata i biblioteku Sharjah, Policijsku akademiju i učiteljsku bolnicu Sharjah.

## Reference 
Kategorija:Emirat Sharjah